Islio mūšis

Islio mūšis – 1844 m. rugpjūčio 14 d. vykęs mūšis tarp Prancūzijos ir Maroko pajėgų. Prancūzų armijai vadovavo maršalas  Tomas Robertas Bugeaud, marokiečiams – sultonas Mulai Abdarahmanas. Mūšis vyko netoli Udždos prie Islio upės, Maroko – Alžyro pasienyje.

Suteikus prieglobstį Alžyro emyrui Abdul Kadirui, Marokas buvo atakuotas prancūzų armijos. 1844 m. rugpjūčio 6 d. Prancūzijos jūrų laivynas bombardavo Tanžerą, o rugpjūčio 14 d. 11 000 pėstininkų, palaikomų kavalerijos, atakavo marokiečių 20 000 – 25 000 kavalerijos karinę stovyklą prie Udždos.

Įnirtingo mūšio metu marokiečių kariai buvo išblaškyti po apylinkę ir prancūzai šventė pergalę. Apie Prancūzijos armijos nuostolius žinių nėra. Prancūzai nukovė 800 priešo karių, perėmė 11 pabūklų ir 18 vėliavų, bei atiteko visa marokiečių palapinių stovykla, įskaitant ir prabangiai įrengtą sultono Mulai Abdarahmano palapinę.

Maroko istorija
Prancūzijos mūšiai
1844 metai